*Projekts*

**Grozījumi Ministru kabineta 1998. gada** **6. oktobra noteikumos Nr. 392 ,,Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi”**

Izdoti saskaņā ar Dzelzceļa likuma

20. panta septīto daļu

Izdarīt Ministru kabineta 1998. gada 6. oktobra noteikumos Nr. 392 ,,Dzelzceļa pārbrauktuvju un pāreju ierīkošanas, aprīkošanas, apkalpošanas un slēgšanas noteikumi” (Latvijas Vēstnesis, 1998, 289./290. nr.; 2001, 135. nr.; 2003, 97. nr.; 2008., 10. nr.; 2012, 126. nr.) šādus grozījumus:

1. Aizstāt noteikumu tekstā vārdu ,,autoceļš” (attiecīgā skaitlī un locījumā) ar vārdu ,,ceļš” (attiecīgā skaitlī un locījumā).
2. Aizstāt noteikumu tekstā vārdus ,,īpašnieks” un ,,īpašnieks vai – viņa uzdevumā – ceļu uzturēšanas uzņēmums” (attiecīgā skaitlī un locījumā) ar vārdiem ,,ceļa pārvaldītājs” (attiecīgā skaitlī un locījumā).
3. Izteikt 1.2. un 1.3.apakšpunktu šādā redakcijā:

,,1.2. ceļa pārvaldītājs – ceļa īpašnieks vai tā pilnvarots pārvaldītājs, kas ir atbildīgs par attiecīgās dzelzceļa pārbrauktuves pieejas būvi un uzturēšanu;

1.3. dzelzceļa klātne – dzelzceļa virsbūves konstrukcija, kas sastāv no sliedēm, pretsliedēm vai elementiem, kas veido reni riteņu kustībai, zemsliežu pamatnes (gulšņi, brusas vai plātnes) un to savstarpējiem stiprinājumiem.”.

1. Papildināt 1.6.apakšpunktu aiz vārda ,,gājēju” ar vārdiem ,,vai velosipēdu”.
2. Izteikt 1.8. apakšpunktu šādā redakcijā:

,,1.8. dzelzceļa pārbrauktuves vai pārejas segums – jebkura veida segums uz dzelzceļa klātnes, kas nodrošina ceļa transportlīdzekļu un/vai gājēju kustību, un ierīkots vismaz dzelzceļa klātnes robežās. Ja dzelzceļa pārbrauktuves vai pārejas segums ir dzelzsbetona plātnes, tad klātnes robeža ar pieeju ir ārējās plātnes ārējā mala. Ja dzelzceļa pārbrauktuves vai pārejas un tās pieejas segumi ir vienādi, tad dzelzceļa pārbrauktuves vai pārejas klātnes robeža ir 0,5 metri no malējās sliedes galviņas ārējās malas;”.

1. Papildināt noteikumus ar 3.1 punktu šādā redakcijā:

,,3.1 Par pārbrauktuves daļu uzskata pāreju, kas ir organizēta un attiecīgi aprīkota sliežu ceļa šķērsošanas vieta gājējiem uz vienas klātnes ar pārbrauktuvi vai atrodas ne tālāk par vienu metru no pārbrauktuves.”.

1. Izteikt 4.4. un 4.5.apakšpunktu šādā redakcijā:

,,4.4. attiecīgās pašvaldības pārstāvis, ja pārbrauktuve vai pāreja atrodas apdzīvotās vietas teritorijā;

4.5. Valsts dzelzceļa tehniskās inspekcijas pārstāvis (šo noteikumu 21., 31., 37., 39., 49., 52.1, 55. un 55.1 punktā un 27.3. apakšpunktā minētajos gadījumos).”.

1. Izteikt 6. punktu šādā redakcijā:

,,6. Ņemot vērā pārbrauktuvju regulējamību, tās iedala šādās grupās:

6.1. regulējamās pārbrauktuves:

6.1.1. pārbrauktuves, kuru pārbrauktuves lietotāju aizsardzību vai brīdinājumus ieslēdz manuāli;

6.1.2. pārbrauktuves, kur pārbrauktuvju lietotājus brīdina ar ierīcēm, kuras aktivizē riteklis, kad tas tuvojas pārbrauktuvei (automātiska pārbrauktuves lietotāja brīdināšana);

6.1.3. pārbrauktuves, kur pārbrauktuves lietotājus brīdina un aizsargā ar ierīcēm, kuras aktivizē riteklis, kad tas tuvojas pārbrauktuvei (automātiska pārbrauktuves lietotāja aizsardzība un brīdināšana);

6.1.4. pārbrauktuves ar dzelzceļa sistēmas aizsardzību, kur pārbrauktuves lietotājus aizsargā ar ierīcēm (signāliem vai aizsardzības sistēmu), kas riteklim ļauj turpināt kustību tikai tad, ja dzelzceļa pārbrauktuvei ir pilnīga lietotāja puses aizsardzība un pārbrauktuve nav aizņemta (automātiska dzelzceļa sistēmas aizsardzības);

6.2. neregulējamās pārbrauktuves – pārbrauktuves, kas aprīkotas tikai ar ceļa zīmēm un kurām nav ieslēgtas nekādas brīdinājuma vai aizsardzības ierīces.”.

1. Izteikt 8.punktu šādā redakcijā:

,,8. Pārbrauktuves ierīko uz taisniem sliežu ceļiem vai līknēs, kuru rādiuss ir lielāks par 2000 metriem, un ceļu posmiem vietās, kur ir laba redzamība, nodrošinot minimālo redzamības attālumu (2. un 3. pielikums). Ceļu krustojuma leņķim jābūt 90 grādu. Ja tas nav iespējams, ceļu krustojuma leņķis ar publiskās lietošanas dzelzceļa infrastruktūras ceļiem nedrīkst būt mazāks par 60 grādiem, bet ar privātās lietošanas dzelzceļa infrastruktūras ceļiem nedrīkst būt mazāks par 45 grādiem. Pārbrauktuves, kurās ceļu krustojuma leņķis ir mazāks par šajā punktā minēto, pārbūvē attiecīgā ceļa posma pārbūves laikā.”.

1. Papildināt noteikumus ar 8.1 un 8.2 punktu šādā redakcijā:

,,8.1 Ceļa braucamās daļas platums pārbrauktuves zonā ir vienāds ar ceļa braucamās daļas platumu, bet ne mazāks par 6 metriem.

8.2 Dzelzceļa pārbrauktuves luksoforu, 134. vai 135. ceļa zīmi uzstāda attālumā no malējās sliedes, kurš nav mazāks par 6 metriem un lielāks par 10 metriem.”.

1. Izteikt 9.2 3. apakšpunktu šādā redakcijā:

,,9.2 3. stratēģiskās (valsts) un reģionālās nozīmes dzelzceļa iecirkņu posmu vietās, kur nav nodrošināts:

9.2 3.1. minimālais vilciena atrašanās attālums no pārbrauktuves centra, kad tas kļūst redzams transportlīdzekļa vadītājam, kas atrodas 10 metru attālumā no malējās sliedes, ir 400 metri;

9.2 3.2. minimālais vilciena atrašanās attālums no pārbrauktuves, kad vilciena vadītājam (mašīnistam) kļūst pārredzams pārbrauktuves centrs, ir 1000 metri;

9.2 3.3. minimālā dzelzceļa pārbrauktuves luksofora, 134. vai 135. ceļa zīmes redzamība saskaņā ar šo noteikumu 2. pielikumu;”.

1. Izteikt 10. punktu šādā redakcijā:

,,10. Ja vilcienu kustības ātrums ir lielāks par 140 km/h, ceļi, ieskaitot velosipēdu un gājēju ceļus, nedrīkst krustoties ar sliežu ceļu vienā līmenī.”.

1. Izteikt 14. punkta otro teikumu šādā redakcijā:

,,Ja ceļa krustojums ir aprīkots ar automātisko signalizāciju, leņķis nedrīkst būt mazāks par 60  grādiem, bet citiem ceļa krustojumiem leņķim jābūt 90 grādi.”.

1. Svītrot 16. punktu.
2. Izteikt 17. punktu šādā redakcijā:

,,17. Pārbrauktuvju un pāreju aprīkojumam jāatbilst normatīviem aktiem par dzelzceļa tehnisko ekspluatāciju, būvprojektiem un ceļu satiksmes organizācijas tehnisko līdzekļu standartiem. Pārbrauktuves un pārejas aprīkojumi nedrīkst būt bīstamā un avārijas stāvoklī. Dzelzceļa infrastruktūras pārvaldītājs nosaka katras pārbrauktuves ierīču un cita aprīkojuma lietošanas kārtību.”.

1. Papildināt 18.1. apakšpunktu aiz vārda ,,pārbrauktuvju” ar vārdiem ,,vai pāreju”.
2. Papildināt 25. punktu aiz vārda ,,laikrakstā” ar vārdiem ,,vai savā tīmekļvietnē internetā”.
3. Izteikt 26. punktu šādā redakcijā:

,,26. Pēc aktā noteikto pasākumu veikšanas dzelzceļa infrastruktūras pārvaldītājs demontē automātikas un elektroapgādes iekārtas, un dzelzceļa pārbrauktuves pieejas ceļa pārvaldītājs saskaņā ar komisijas aktu nepieciešamības gadījumā uzstāda 207. ceļa zīmi ,,Neapstājoties tālāk braukt aizliegts” (turpmāk – 207. ceļa zīme).”.

1. Aizstāt 27.3. apakšpunktā skaitli un vārdus ,,I tehniskās kategorijas valsts” ar vārdiem ,,valsts galvenais”.
2. Papildināt noteikumus ar 29.1 punktu šādā redakcijā:

,,29.1 Ja nevar nodrošināt šo noteikumu 3. un 4. pielikumā noteikto vilcienu redzamību, jebkuras kategorijas pārbrauktuvei ir nepieciešama dežurējoša apkalpe, ja pārbrauktuve nav aprīkota ar tālkontroles ierīcēm un nav tehnisku risinājumu, kas nodrošinātu pārbrauktuves pilnīgu norobežošanu no autotransporta un cilvēku piekļuves pārbrauktuves klātnei, vilcienam šķērsojot pārbrauktuvi.”.

1. Izteikt 40.1. apakšpunktu šādā redakcijā:

,,40.1. pārbrauktuves vai pārejas seguma uzturēšanu un remontu;”.

1. Izteikt 49. punkta otro teikumu šādā redakcijā:

,,Šādā gadījumā komisijas sastāvā ir ieinteresētā persona, dzelzceļa pārejas pieejas pārvaldītājs, attiecīgās dzelzceļa infrastruktūras pārvaldītājs un Valsts dzelzceļa tehniskā inspekcija.”.

1. Papildināt 50.1. apakšpunktu aiz vārda ,,sasaukšanu” ar vārdiem ,,un aktu sastādīšanu;”.
2. Papildināt 50.3. apakšpunktu aiz vārda ,,lielgabarīta” ar vārdiem ,,un smagsvara”.
3. Svītrot 54. punktu.
4. Izteikt 2. pielikumu šādā redakcijā:

,,2. pielikums

Ministru kabineta

1998. gada 10. oktobra noteikumiem Nr. 392

**Minimālais redzamības attālums**

|  |  |  |
| --- | --- | --- |
| Ceļu satiksmes transportlīdzekļa ātrums (km/h) | Minimālais transportlīdzekļa atrašanās attālums (metros) no pārbrauktuves, kad kļūst redzams pārbrauktuves luksofors, 134. vai 135. ceļa zīme |  |
| 90 | 175 |  |
| 70 | 115 |  |
| 50 | 75 |  |
| 40 | 55 |  |
| 30 | 45 | " |

1. Svītrot 5. pielikuma 1. punkta otro teikumu.
2. Svītrot 5.pielikuma 2. punktā vārdus un skaitļus ,,atbilstoši LVS 77 prasībām”.

Ministru prezidents A. K. Kariņš

Satiksmes ministrs T. Linkaits

Iesniedzējs: satiksmes ministrs T. Linkaits

Vīza: valsts sekretāres vietā

valsts sekretāra vietniece L. Austrupe